open-index/open-wikipedia-markdown huggingface dataset:
รอม็องดี

thumb|320px|ภาษาในแต่ละพื้นที่ของสวิตเซอร์แลนด์ ภูมิภาครอม็องดีแทนด้วยสีเขียว

**รอม็องดี** () คือพื้นที่ที่ใช้ภาษาฝรั่งเศสเป็นหลักในประเทศสวิตเซอร์แลนด์ ตั้งอยู่ทางภาคตะวันตกของประเทศ จึงเป็นพื้นที่ที่มีวัฒนธรรมและประเพณีแบบฝรั่งเศส ในปี ค.ศ. 2010 มีประชากรอาศัยอยู่ในภาคนี้ราว 1.9 ล้านคน หรือคิดเป็นร้อยละ 24.4 ของประชากรทั้งประเทศ คำว่า "รอม็องดี" แผลงมาจากคำที่แปลว่า "โรมัน" ในภาษาฝรั่งเศส โดยภาษาฝรั่งเศสถือเป็นภาษาอย่างเป็นทางการในสี่รัฐของประเทศ ได้แก่ รัฐเจนีวา, รัฐโว, รัฐเนอชาแตล และรัฐฌูว์รา ภูมิภาครอม็องดีเป็นเพียงการจำแนกภูมิศาสตร์ทางด้านลักษณะประชากรเท่านั้น ไม่ถือเป็นเขตการปกครองอย่างเป็นทางการของสวิตเซอร์แลนด์

หมวดหมู่:ประเทศสวิตเซอร์แลนด์
อาเลิน

**อาเลิน** () เป็นเมืองทางตะวันออกของรัฐบาเดิน-เวือร์ทเทิมแบร์คในประเทศเยอรมนี ในอดีตมีสถานะเป็นเสรีนครของจักรวรรดิโรมันอันศักดิ์สิทธิ์ ตั้งอยู่ห่างจากนครชตุทการ์ทไปทางตะวันออกราว 70 กิโลเมตร เป็นเมืองที่มีพื้นที่ใหญ่เป็นอันดับ 7 ของรัฐบาเดิน-เวือร์ทเทิมแบร์ค มีประชากรราว 66,000 คน ประชากรราวกึ่งหนึ่งนับคือคริสต์นิกายโรมันคาทอลิก อาเลินเป็นเมืองที่ได้รับความเสียหายน้อยมากในช่วงสงครามโลกครั้งที่สอง โดยการโจมตีอาเคินเกิดขึ้นสั้นๆในไม่กี่สัปดาห์สุดท้ายของสงครามเท่านั้นซึ่งทำให้มีผู้เสียชีวิตไป 59 คน
หมวดหมู่:เสรีนครจักรวรรดิ
เมย์เบลลีน

**เมย์เบลลีน นิวยอร์ก** มีชื่อตราสินค้าว่า **เมย์เบลลีน นิวยอร์กซิตี** () เป็นบริษัทข้ามชาติ ผลิตและจำหน่ายเครื่องสำอาง การดูแลผิวหนัง น้ำหอม ผลิตภัณฑ์ดูแลร่างกาย จากนครนิวยอร์ก สหรัฐอเมริกาที่มีขายทั่วโลก ก่อตั้งขึ้นในปี ค.ศ. 1915 ซึ่งเป็นบริษัทในเครือของบริษัทเครื่องสำอางฝรั่งเศส ลอรีอัล

## ประวัติ
thumb|left|โฆษณาประชาสัมพันธ์ในปี ค.ศ. 1920
บริษัท เมย์เบลลีน ถูกก่อตั้งขึ้นโดยผู้ประกอบการวัย 19 ปี ชื่อ โทมัส ไลล์ วิลเลียมส์ ในปี ค.ศ. 1915 วิลเลียมส์สังเกตเห็นพี่สาวของเขา เมย์เบล ใช้ส่วนผสมของวาสลีนและผงถ่านนำมาปัดขนตาของเธอ เพื่อทำให้ขนตาดูเข้มยิ่งขึ้น เขาเกิดแรงบันดาลใจจึงผันตัวเป็นนักเคมีและผลิตผลิตภัณฑ์ที่ชื่อ เมย์เบลลีนเค้กมาสคารา วิลเลียมส์ใช้ชื่อแบรนด์ว่า เมย์เบลลีน เพื่อเป็นเกียรติแก่พี่สาวของเขาที่ให้ความคิด โดยใช้ชื่อพี่สาว เมย์เบล กับคำว่า วาสลีน มารวมกันเป็นชื่อแบรนด์ ในปี ค.ศ. 1917 ได้จำหน่ายเมย์เบลลีนเค้กมาสคาราอย่างเป็นทางการ โดยใช้ชื่อสินค้าและแบรนด์สโลแกนว่า "เครื่องสำอางสำหรับดวงตาที่ทันสมัยสำหรับการใช้งานในชีวิตประจำวัน" และปล่อยโฆษณาออกมาในปี ค.ศ. 1920 หลังประสบความสำเร็จจากการขายผ่านจดหมาย โดยได้นักแสดงหนังเงียบอย่าง  วิโอลา ดานา (Viola Dana) มาโปรโมต

ในปี ค.ศ. 1967 วิลเลียมส์ขายบริษัทตัวเองให้กับบริษัทพลาว (ปัจจุบันคือบริษัทเชอริง-พลาว) ในเมมฟิส รัฐเทนเนสซี ทำให้โรงงานที่ผลิตเครื่องสำอางทั้งหมดถูกย้ายจากเมมฟิสไปชิคาโกภายในหนึ่งสัปดาห์ ในปี ค.ศ. 1975 บริษัทได้ย้ายโรงงานไปยังลิตเติลร็อก, รัฐอาร์คันซอ ในปี ค.ศ. 1990 เชอริง-พลาวขายเมย์เบลลีนให้กับบริษัทที่ลงทุนในนิวยอร์ก วอสเซอส์เทอินเปเอยาแอนด์ซีโอ. สำนักงานใหญ่ยังคงอยู่ในเมมฟิสจนกระทั่งถูกขายในปี ค.ศ. 1996 จึงถูกย้ายไปนครนิวยอร์ก ส่วนโรงงานที่ผลิตย้ายไปที่บรุกลินในปี ค.ศ. 2000

ในปี ค.ศ. 1991 บริษัทใช้สโลแกนในการโฆษณาว่า *“(บางทีเธออาจจะเกิดมา) บางทีอาจเป็นเมย์เบลลีน”* ซึ่งยังคงใช้มาจนถึงปัจจุบัน ต่อมาบริษัทถูกซื้อกิจการโดยลอรีอัลในปี ค.ศ. 1996 การได้เมย์เบลลีนมาเป็นเจ้าของทำให้ลอรีอัลสามารถตีตลาดเครื่องสำอางได้

เมย์เบลลีนได้เปิดตัวผลิตภัณฑ์ใหม่ ๆ มากมายเช่นคอลเลกชัน 'อายสตูดิโอ' ผลิตภัณฑ์สำหรับดวงตา คอลเลกชัน 'ฟิตมี' สำหรับผลิตภัณฑ์รองพื้นและใบหน้า และ 'คัลเลอร์เซนเซชันแนล' สำหรับริมฝีปาก ปัจจุบันเมย์เบลลีนเป็นสปอนเซอร์อย่างเป็นทางการให้กับเมอร์เซเดส-เบนซ์แฟชันวีก

เมลย์เบลลีนได้รับเสียงตอบรับที่ดีเมื่อบริษัทได้จ้าง ลินดา คาร์เตอร์ เป็นผู้ประชาสัมพันธ์ด้านแฟชั่นความงามให้หกับตราสินค้า รวมไปถึงนักแสดงและนางแบบคนอื่น ๆ โจซี มาแรน, มิแรนดา เคอร์, ซาราห์ มิเชลล์ เกลลาร์, เมลีนา คานะคะเรเดส, จาง จื่ออี๋, ซีตี นูร์ฮาลีซา, ชีทัล มาลลาร์, จูเลีย สเต็กเนอร์, เจสสิกา ไวต์ และคริสติน เดวิส ในปัจจุบันบริษัทได้แต่งตั้งเมย์เบลลีนเกิร์ลที่ทำหน้าที่เป็นทูตตราสินค้า คือ อาดรียานา ลีมา, คริสตี เทอร์ลิงตัน, เอมิลี ดิโดนาโต, จีจี ฮาดีด และเฮรียธ พอล

## อ้างอิง

## แหล่งข้อมูลอื่น
* แบรนด์เมย์เบลลีน

หมวดหมู่:บริษัทที่ก่อตั้งในปี พ.ศ. 2458
วันโฟร์ยู

**วันโฟร์ยู** (; ) เป็นบอยแบนด์เกาหลีใต้ที่ก่อตั้งโดย BG Entertainment ในอินชอน เกาหลีใต้ กลุ่มนี้เดบิวต์เมื่อวันที่ 22 กรกฎาคม ค.ศ. 2017 ด้วยซิงเกิลอัลบั้ม "VVV" และยุบวงเมื่อวันที่ 10 พฤษภาคม ค.ศ. 2019

## สมาชิก
### อดีตสมาชิก
* อี.ซอล (E.Sol) – หัวหน้าวง
* ลูฮา (Luha)
* โกฮย็อน (Gohyeon)
* บี.เอส. (B.S.)
* ลูดี (Loudi)
* อึนแจ (Eunjae)
* อูจู (Woojoo)
* โดฮย็อก (Dohyuk)
* ฮย็อนอุง (Hyunwoong)
* ฮีโร่ (Hero)
* ริโอ (Rio)
* เซจิน (Sejin)
* คย็องแท (Gyeongtae)
* ก็อน (Gun)
* โดยุล (Doyool)

## ผลงานเพลง
### ซิงเกิล

### ซิงเกิล

## อ้างอิง

หมวดหมู่:กลุ่มดนตรีแดนซ์สัญชาติเกาหลีใต้
หมวดหมู่:กลุ่มดนตรีเคป็อป
หมวดหมู่:กลุ่มดนตรีเคป็อป
หมวดหมู่:กลุ่มดนตรีที่ก่อตั้งในปี พ.ศ. 2560
ดับเบิลยูอาร์จีบี

**ดับเบิลยูอาร์จีบี** () เป็นสถานีโทรทัศน์ในสเกอเนคเทอดี รัฐนิวยอร์ก ออกอากาศทางช่อง 6 (ดิจิทัล ช่อง 39) เป็นแม่ส่งของซีบีเอส ถือหุ้นโดยซินแคลร์บรอดแคสต์กรุป เริ่มออกอากาศเมื่อวันที่ 26 กุมภาพันธ์ พ.ศ. 2485 ปัจจุบันออกอากาศครอบคลุมพื้นที่สเกอเนคเทอดี, ออลบานี และ ทรอย

สถานีนี้กล่าวได้ว่าเป็นสถานีโทรทัศน์แห่งแรกของโลก นับตั้งแต่การทดลองออกอากาศโทรทัศน์ด้วยระบบเครื่องกล ในชื่อ **ดับเบิลยูทูเอกซ์บี** () เมื่อวันที่ 13 มกราคม พ.ศ. 2471 ส่งสัญญาณจากที่ตั้งบริษัทเจเนอรัลอิเล็กทริก แต่ไม่นานต้องหยุดชะงักไป

ดับเบิลยูอาร์จีบี เคยเป็นสถานีแม่ให้กับเอ็นบีซีมาก่อน ตั้งแต่ปี พ.ศ. 2498 - 2524 และเคยเป็นสถานีสำรองให้กับเอบีซีและดูมองต์

## อ้างอิง

## แหล่งข้อมูลอื่น
*

หมวดหมู่:สถานีโทรทัศน์ท้องถิ่นในนิวยอร์ก (รัฐนิวยอร์ก)
หมวดหมู่:สถานีโทรทัศน์ท้องถิ่นในรัฐแมสซาชูเซตส์
หมวดหมู่:บริษัทที่ก่อตั้งในปี พ.ศ. 2471
เอฟซี โตเกียว (วอลเลย์บอล)

**สโมสรวอลเลย์บอลเอฟซีโตเกียว** () เป็นสโมสรวอลเลย์บอลชายตั้งอยู่ในเมืองโคโต, โตเกียว ทีมนี้เข้าแข่งขันในวี.ลีก ดิวิชัน 1 ซึ่งมีเจ้าของคือโตเกียวแก๊ส

## ประวัติ
* สโมสรได้รับก่อตั้งขึ้นในปี ค.ศ. 1948 ในฐานะวอลเลย์บอลชาย 9 คนของบริษัทโตเกียวแก๊ส
* สโมสรได้รับการเลื่อนชั้นสู่ วี.แชลเลนจ์ลีก ใน ค.ศ. 1998
* ในเดือนเมษายน ค.ศ. 2009 สโมสรได้รับชนะเลิศ วี.แชลเลนจ์ลีก ดังนั้นสโมสรจะได้รับการเลื่อนชั้นสู่ วี.พรีเมียร์ลีก ในฤดูกาลต่อไป
* ในเดือนธันวาคม ค.ศ. 2021 ได้มีการประกาศว่าสโมสรจะระงับการดำเนินงาน เริ่มตั้งแต่ฤดูกาลหน้า
* เดือนพฤษภาคม ค.ศ. 2022 สโมสรได้ประกาศว่าจะดำเนินงานภายใต้บริษัท Nature Lab ต่อไป
* เดือนมิถุนายน ค.ศ. 2022 สโมสรเอฟซีโตเกียวได้ก่อตั้งใหม่เป็นสโมสร *[[โตเกียวเกรทแบรส์]]* (Tokyo Great Bears)

## เกียรติประวัติ
; วี.ลีก
* ไม่ชนะ
;วี1 ลีก/วี.แชลเลนจ์ลีก
*ชนะเลิศ (6 สมัย) : 2002–03, 2003–04, 2004–05, 2006–07, 2007–08, 2008–09
; ออลเจแปนวอลเลย์บอลแชมเปียนชิพ
* รองชนะเลิศ (1 สมัย) : 2012
;เทศกาลกีฬาแห่งชาติแห่งประเทศญี่ปุ่น
* รองชนะเลิศ (1 สมัย) : 2011
; ถ้วยพระราชทานสมเด็จพระจักรพรรดิ
* ชนะเลิศ (1 สมัย) : 2011
* รองชนะเลิศ (1 สมัย) : 2015

## ผลการแข่งขันลีก

## แหล่งข้อมูลอื่น
*  

หมวดหมู่:สโมสรวอลเลย์บอลในประเทศญี่ปุ่น
หมวดหมู่:สโมสรกีฬาที่ก่อตั้งในปี พ.ศ. 2491
หมวดหมู่:สโมสรฟุตบอลโตเกียว
หมวดหมู่:กีฬาในโตเกียว
ปฐมบรรพบุรุษ

ในคัมภีร์ไบเบิล **ปฐมบรรพบุรุษ** ( *[[Ab (Semitic)|ʾAvot]]*, "บรรดาบิดา") หมายถึง อับราฮัม อิสอัค ลูกชายอับราฮัม และยาโคบ ลูกชายอิสอัค ซึ่งเป็นบรรพบุรุษของวงศ์วานอิสราเอล ศาสนายูดาห์ถือว่าทั้งสามคนนี้เป็นอัครบิดรและเรียกยุคที่พวกเขามีชีวิตอยู่ว่าสมัยปฐมบรรพบุรุษ เชื่อว่าทั้งสามเป็นผู้ที่พระยาห์เวห์ทรงเลือกให้เป็นตัวแทนมนุษยชาติรับการเผยแสดงและทำพันธสัญญากับพระองค์ พวกเขาจึงถือเป็นแบบอย่างให้กับประชาชนทั้งในขณะที่ยังมีชีวิตอยู่และแม้เมื่อล่วงลับไปแล้ว ศาสนาที่ได้รับอิทธิพลจากพวกเขาเรียกว่าศาสนาอับราฮัม (คือศาสนายูดาห์ ศาสนาคริสต์ และศาสนาอิสลาม) ในบางกรณีคำว่าปฐมบรรพบุรุษยังหมายรวมถึงบรรพบุรุษทั้งยี่สิบคนตั้งแต่อาดัมถึงอับราฮัมด้วย

นอกจากนี้ชาวยิวและชาวมุสลิมยังนับถือภรรยาเอกของทั้งสามคนคือ ซาราห์ (ภรรยาของอับราฮัม) เรเบคาห์ (ภรรยาของอิสอัค) และเลอาห์ (ภรรยาของยาโคบ) ว่าเป็นปฐมบรรพสตรี และเชื่อว่าร่างของพวกเขาทั้งหมดถูกเก็บไว้ในถ้ำเดียวกันในเมืองฮีบรอน ที่แห่งนี้จึงเป็นสถานที่ศักดิ์สิทธิ์ของทั้งสามศาสนา

ในคริสต์ทศวรรษ 1970 ข้อโต้แย้งใหม่เกี่ยวกับอดีตของอิสราเอลและข้อมูลพระคัมภีร์ท้าทายมุมมองแบบดั้งเดิม โดยข้อโต้แย้งนี้พบได้ใน *[[The Historicity of the Patriarchal Narratives]]* โดยทอมัส แอล. ทอมป์สัน และ *[[Abraham in History and Tradition]]* โดย John van Seters ทอมป์สัน นักวิชาการด้านวรรณกรรม โต้แย้งถึงการไม่มีหลักฐานที่น่าสนใจว่าปฐมบรรพบุรุษมีชีวิตในสหัสวรรษที่ 2 ก่อนคริสต์ศักราช และตั้งข้อสังเกตว่าข้อความในพระคัมภีร์บางส่วนสะท้อนถึงเงื่อนไขและความสัมพันธ์กันในสหัสวรรษที่ 1 อย่างไร ส่วน Van Seters ตรวจสอบเรื่องราวของปฐมบรรพบุรุษและโต้แย้งว่าชื่อของทั้งหมด สภาพแวดล้อมทางสังคม และข้อความ ต่างทำให้มีการเสนอแนะอย่างมากว่ามาจากยุคเหล็ก ผลงานของ Van Seter และทอมป์สันเป็นการเปลี่ยนผ่านกระบวนทัศน์ในด้านการศึกษาพระคัมภีร์และโบราณคดี ซึ่งภายหลังทำให้นักวิชาการไม่ถือว่ารายงานเกี่ยวกับปฐมบรรพบุรุษเป็นบันทึกทางประวัติศาสตร์ นักวิชาการอนุรักษ์นิยมบางส่วนพยายามปกป้องรายงานปฐมบรรพบุรุษในช่วงปีถัดมา แต่ไม่ได้รับการยอมรับในกลุ่มนักวิชาการ ในช่วงต้นคริสต์ศตวรรษที่ 21 นักโบราณคดีเลิกหวังที่จะฟื้นฟูในบริบทใด ๆ ก็ตามที่ให้อับราฮัม อิสอัค หรือยาโคบเป็นบุคคลทางประวัติศาสตร์ที่น่าเชื่อถือ

## ช่วงชีวิต

## ปฐมบรรพสตรี

## อ้างอิง
; เชิงอรรถ

; บรรณานุกรม

* 
* 
* Dark Mirrors of Heaven: Timeline of the Patriarchs

หมวดหมู่:บุคคลในคัมภีร์ไบเบิล
มารีนึส ฟัน เดอร์ลึบเบอ

**มารีนึส ฟัน เดอร์ลึบเบอ** () เป็นสมาชิกสภาคอมมิวนิสต์ชาวดัตช์ เขาถูกประหารชีวีตหลังมีส่วนรู้เห็นในการลอบวางเพลิงอาคารรัฐสภาไรชส์ทาค หรือเป็นที่รู้จักในเหตุการณ์ เหตุเพลิงไหม้อาคารรัฐสภาไรชส์ทาค

## แหล่งข้อมูลอื่น

* English translation of ''The Reichstag Fire'' (1963) by Fritz Tobias, with introduction by A. J. P. Taylor
* Biography Marinus van der Lubbe on libcom.org history
* Dutch Council Communism and Van der Lubbe Burning the Reichstag - The question of "exemplary acts" - the political repercussions of his act on his comrades
* Zuidenwind Filmproductions  at www.zuidenwind.nl Documentary about Marinus van der Lubbe
* Marinus van der Lubbe rehabilitated (English)
หมวดหมู่:บุคคลที่เกิดในปี พ.ศ. 2452
หมวดหมู่:บุคคลที่เสียชีวิตในปี พ.ศ. 2477
หมวดหมู่:นักการเมืองชาวดัตช์
เฟรเดอริก นอร์ท เอิร์ลที่ 2 แห่งกิลฟอร์ด

**เฟรเดอริก นอร์ท เอิร์ลที่ 2 แห่งกิลฟอร์ด** () หรือมักรู้จักโดยลำลองว่า **ท่านลอร์ดนอร์ท** (Lord North) เป็นนักการเมืองชาวอังกฤษจากพรรคทอรี ดำรงตำแหน่งนายกรัฐมนตรีระหว่าง ค.ศ. 1770 ถึง 1782 เขาเป็นผู้นำบริเตนใหญ่เกือบตลอดช่วงสงครามปฏิวัติอเมริกา และยังได้ดำรงตำแหน่งอื่นๆอาทิ รัฐมนตรีปิตุภูมิและเสนาบดีพระคลัง

ลอร์ดนอร์ทเกิดในลอนดอนเมื่อวันที่ 13 เมษายน ค.ศ. 1732 ในช่วงวัยเด็กเขาอาศัยอยู่ที่โบสถ์วร็อกตันในมณฑลออกซฟอร์ดเชอร์ ลอร์ดนอร์ทเป็นผู้ที่มีรูปร่างและบุคลิกคล้ายคลึงกับพระเจ้าจอร์จที่ 3 อย่างมาก ทำให้เกิดเป็นทฤษฎีสมคบคิดว่าบิดาที่แท้จริงของลอร์ดนอร์ทคือเจ้าชายเฟรเดอริก เจ้าชายแห่งเวลส์ (ซึ่งจะทำให้ลอร์ดนอร์ทมีศักดิ์เป็นอนุชาของพระเจ้าจอร์จที่ 3) ทฤษฎีนี้มีความเป็นไปได้สูงมากเนื่องจากบิดาตามกฎหมายของลอร์ทนอร์ทเป็นอดีตมหาดเล็กหน้าห้องพระบรรทมของเจ้าชายเฟรเดอริก ซึ่งต้องทำหน้าที่เป็นผู้อภิบาลทารก

## อ้างอิง

หมวดหมู่:บุคคลจากวิทยาลัยอีตัน
หมวดหมู่:บุคคลจากลอนดอน
หมวดหมู่:นักการเมืองอังกฤษ
หมวดหมู่:ขุนนางอังกฤษ
หมวดหมู่:นายกรัฐมนตรีบริเตนใหญ่
หมวดหมู่:รัฐมนตรีว่าการกระทรวงมหาดไทยสหราชอาณาจักร
สำโรง (พรรณไม้)

**สำโรง** () เป็นพืชในวงศ์ชบา กระจายพันธุ์ในแอฟริกาตะวันออก อินเดีย เอเชียตะวันออกเฉียงใต้ถึงออสเตรเลีย

## ลักษณะทางพฤกษศาสตร์
สำโรงเป็นไม้ยืนต้นผลัดใบ สูงได้ถึง 30 เมตร เปลือกต้นสีน้ำตาลปนเทา โคนต้นมีพูพอนต่ำ ๆ ใบเป็นใบประกอบแบบนิ้วมือ กางแผ่ออกจากจุดเดียวกัน เรียงเวียนตอนปลายกิ่ง ใบย่อย 5-7 ใบ รูปรีหรือรีแกมขอบขนาน กว้าง 3.5-6 เซนติเมตร ยาว 10-30 ซนติเมตร ปลายใบแหลมหรือมีติ่งแหลม โคนใบรูปลิ่ม ก้านใบประกอบยาว 13-20 เซนติเมตร ก้านใบย่อยยาว 3-5 มิลลิเมตร ดอกสีแดงหรือสีแสด มีกลิ่นเหม็น ออกเป็นช่อแยกแขนงที่ปลายกิ่งหรือซอกใบใกล้ปลายกิ่ง ช่อดอกยาว 10-30 เซนติเมตร มีกลีบเลี้ยง 5 กลีบ ปลายม้วนออก ดอกออกช่วงเดือนพฤศจิกายนถึงธันวาคม ผลเป็นแบบแห้งแตกเปลือกแข็ง สีแดงปนน้ำตาล กว้าง 6-9 เซนติเมตร ยาว 8-10 เซนติเมตร เมื่อแก่แตกออกเป็น 2 ซีก ภายในมีเมล็ดสีดำรูปขอบขนาน 10-15 เมล็ด ผลออกช่วงเดือนมกราคมถึงเมษายน

## ประโยชน์
เปลือกต้นและใบสำโรงมีสรรพคุณเป็นยาระบายอย่างอ่อน ขับเหงื่อ ขับปัสสาวะ เมล็ดรับประทานได้เหมือนถั่ว รสชาติคล้ายโกโก้ แต่มีฤทธิ์เป็นยาระบายอ่อน ๆ  น้ำมันจากเมล็ดใช้ในทางการแพทย์และเป็นเชื้อเพลิงชีวภาพ

## อ้างอิง

## แหล่งข้อมูลอื่น
* 
* 
* 

หมวดหมู่:วงศ์ชบา
หมวดหมู่:ไม้ยืนต้น
หมวดหมู่:พืชที่ใช้ทำของใช้
ยุทธการที่กังแฮ

**ยุทธการที่กังแฮ** () สงครามที่เกิดขึ้นในช่วงฤดูใบไม้ผลิ ค.ศ. 208 หรือก่อนศึกผาแดงได้ไม่นาน โดยสมรภูมิการรบครั้งนี้เกิดขึ้นที่เมืองกังแฮซึ่งเป็นเมืองชายแดนของเกงจิ๋ว เป็นการปะทะกันระหว่างกองทัพของง่อก๊กภายใต้การนำของจิวยี่ แม่ทัพใหญ่และกองทัพของเล่าเปียว ภายใต้การนำของ**หองจอ** เจ้าเมืองกังแฮ

## อ้างอิง

หมวดหมู่:พ.ศ. 751
หมวดหมู่:ความขัดแย้งในคริสต์ทศวรรษ 200
กังแฮ
หมวดหมู่:ยุทธนาวีเกี่ยวข้องกับจีน
ท่าอากาศยานเบอร์ลินเชอเนอเฟ็ลท์

**ท่าอากาศยานเบอร์ลินเชอเนอเฟ็ลท์** ()  คือ อดีตท่าอากาศยานระดับรองตั้งอยู่ห่างจากกรุงเบอร์ลินไปทางตะวันตกเฉียงใต้ราว 18 กิโลเมตร ใกล้กับเมืองเชอเนอเฟ็ลท์ในรัฐบรันเดินบวร์ค เป็นท่าอากาศยานหนึ่งในสองแห่งของเบอร์ลิน อีกแห่งหนึ่งคือท่าอากาศยานนานาชาติเบอร์ลินเทเกิล ซึ่งมีขนาดใหญ่กว่า

ท่าอากาศยานเบอร์ลินเชอเนอเฟ็ลท์เคยเป็นท่าอากาศยานหลักของประเทศเยอรมนีตะวันออก ซึ่งในยุคนั้นถือเป็นท่าอากาศยานเพียงแห่งเดียวของเบอร์ลินตะวันออก 

เมื่อวันที่ 25 ตุลาคม ค.ศ. 2020 การใช้ชื่อท่าอากาศยานว่า "เชอเนอเฟ็ลท์" และ IATA code เป็นอันสิ้นสุดลง Schönefeld's terminal buildings are intended to be used until the inauguration of a planned Terminal 3 by 2030 ถือเป็นการปิดตัวลงในฐานะสนามบินแห่งหนึ่ง อย่างไรก็ตาม ในขณะเดียวกันพื้นที่และโครงสร้างสำคัญของท่าอากาศยานได้กลายมาเป็น "อากาศผู้โดยสาร 5 (Terminal 5)" ภายในท่าอากาศยานเบอร์ลินบรันเดินบวร์ค 

## อ้างอิง

เชอเนอเฟ็ลท์
หมวดหมู่:สิ้นสุดในปี พ.ศ. 2563
หมวดหมู่:ท่าอากาศยานที่ปิดกิจการ
หมวดหมู่:ท่าอากาศยานที่ก่อตั้งในปี พ.ศ. 2477
หมวดหมู่:ท่าอากาศยานที่ปิดกิจการในปี พ.ศ. 2563
อาร์ทัวร์ ไซส์-อินควาร์ท

**อาร์ทัวร์ ไซส์-อินควาร์ท** () เป็นนักการเมืองและนักกฎหมายชาวออสเตรียที่มีบทบาทสำคัญในเหตุการอันชลุส (Anschluss) 

ไซส์-อินควาร์ทเกิดเมื่อวันที่ 22 กรกฎาคม 1892 ในครอบครัวเยอรมันในดินแดนที่ปัจจุบันอยู่ในสาธารณรัฐเช็ก หลังเรียนจบด้านกฎหมายในกรุงเวียนนา เขาเริ่มเข้าสู่วงการการเมืองโดยมีจุดยืนสนับสนุนแนวคิดชาตินิยมเยอรมันอย่างชัดเจน 

## ขึ้นสู่อำนาจ
ไซส์-อินควาร์ทได้รับแต่งตั้งให้เป็นรัฐมนตรีมหาดไทยของออสเตรียด้วยการสนับสนุนจากฮิตเลอร์ และในวันที่ 11 มีนาคม 1938 เมื่อควร์ท ชุชนิค นายกรัฐมนตรีออสเตรียลาออกภายใต้คำขู่ของเยอรมนี เขาก็ขึ้นเป็นนายกรัฐมนตรีเพียงหนึ่งวัน ก่อนที่กองทัพเยอรมันจะเข้ายึดประเทศในวันรุ่งขึ้น และผนวกออสเตรียเข้ากับไรช์ สองวันต่อมา ฮิตเลอร์แต่งตั้งเขาเป็นผู้ว่าการจังหวัดออสเตรีย และในเวลาต่อมาให้ดำรงตำแหน่งสำคัญในหลายเขตการปกครอง โดยเฉพาะในโปแลนด์และเนเธอร์แลนด์ ซึ่งเขามีบทบาทในการส่งชาวยิวไปสู่ค่ายกักกัน

## หลังสงคราม
หลังสงครามโลกครั้งที่สอง ไซส์-อินควาร์ทถูกจับและและเข้าสู่การพิจารณาคดีเนือร์นแบร์ค เขาถูกตัดสินว่ามีความผิดฐานก่ออาชญากรรมต่อมนุษยชาติ อาชญากรรมสงคราม และอาชญากรรมต่อสันติภาพ เขาถูกประหารชีวิตด้วยการแขวนคอเมื่อวันที่ 16 ตุลาคม 1946 ถือเป็นหนึ่งในผู้นำระดับสูงของนาซีที่ต้องรับผิดชอบต่อความโหดร้ายในยุโรปภายใต้ระบอบฮิตเลอร์

หมวดหมู่:นายกรัฐมนตรีออสเตรีย
หมวดหมู่:รัฐมนตรีว่าการกระทรวงการต่างประเทศเยอรมนี
หมวดหมู่:ผู้นำนาซี
หมวดหมู่:นักลัทธิฟาสซิสต์
หมวดหมู่:ทหารชาวเยอรมันในสงครามโลกครั้งที่หนึ่ง‎
หมวดหมู่:คริสต์ศาสนิกชนนิกายโรมันคาทอลิก
หมวดหมู่:อาชญากรสงครามชาวออสเตรีย
หมวดหมู่:ผู้ถูกประหารชีวิตโดยการแขวนคอ
หมวดหมู่:เนเธอร์แลนด์ในสงครามโลกครั้งที่สอง
เซาลุยช์

**เซาลุยช์** (, ) เป็นเมืองหลวงและเมืองที่ใหญ่ที่สุดของรัฐมารันเญา ประเทศบราซิล เมืองตั้งอยู่บนเกาะเซาลุยช์ เมืองมีประชากร 1,108,975 คน (ค.ศ. 2020) และเขตมหานครมีประชากร 1,605,305 คน เป็นเมืองใหญ่อันดับ 15 ของบราซิล เมืองมีท่าเรือที่สำคัญ 2 แห่งคือ ท่าเรือมาเดย์ราและท่าเรืออีตากี

## ภูมิอากาศ

## เชิงอรรถ

## อ้างอิง

## แหล่งข้อมูลอื่น
* 
* 
* 
* 
* Explore the Historic Centre of São Luís in the UNESCO collection on Google Arts and Culture
* Aerial pictures from the City of Sao Luis made with powered paraglider

หมวดหมู่:เมืองหลวงทางวัฒนธรรมของอเมริกา
หมวดหมู่:เมืองหลวงของรัฐในประเทศบราซิล
โปเกมอน เดอะมูฟวี่ ตอน รังไหมผู้ทำลายล้างและดีแอนซี

**โปเกมอน เดอะมูฟวี่ ตอน รังไหมผู้ทำลายล้างและดีแอนซี** () เป็นภาพยนตร์โปเกมอนเดอะมูฟวี่ที่ 17 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 19 กรกฎาคม พ.ศ. 2557 และ ออกฉายในโรงภาพยนตร์ในประเทศไทยเมื่อวันที่ 10 มกราคม พ.ศ. 2558 โปเกมอน เดอะมูฟวี่ เป็นครั้งแรกที่ฉายในโรงภาพยนตร์ในประเทศไทยในรอบ 17 ปี ซึ่งปกติแล้วจะออกจำหน่ายในรูปแบบ วีซีดี และ ดีวีดี มาโดยตลอด 

## เรื่องย่อ
เพชรศักดิ์สิทธิ์แห่งอาณาจักรใต้ดินของเหล่าโปเกมอนอัญมณีกำลังจะหมดพลังลง แต่เจ้าหญิง ดีแอนซี ซึ่งมีหน้าที่สร้างเพชรเม็ดใหม่กลับมีพลังไม่พอเธอจึงต้องออกเดินทางเพื่อตามหาโปเกมอนในตำนานแห่งเขตคาลอสเซอเนียสแต่ระหว่างทางก็ถูกจอมโจรมาริลิน และไลอ็อต ตามล่า แต่พวกซาโตชิ และพิคาชูได้มาช่วยไว้ทันเวลาดีแอนซีจึงได้ยอมรับพวกซาโตชิเป็นเพื่อน แต่การเดินทางของพวกเขายังต้องเผชิญ กับแผนร้ายของแก๊งร็อคเก็ต และจอมโจรไฮเทคพ่อ-ลูกอาร์กัสและมิริส จนท้ายที่สุดได้บานปลายเป็นการต่อสู้เพื่อแย่งชิงตัวดีแอนซีกันอย่างดุเดือดและผลจากการต่อสู้นั้นได้ปลุกการหลับไหลอันยาวนานของตำนานหายนะแห่งเขต อิชู ซึ่งทุกคนต่างเรียกขานมันว่า... รังไหมแห่งการทำลายล้างให้ตื่นขึ้นอีกครั้ง !!

## ตอนพิเศษ พิคาชู นี่คือกุญแจอะไรกันนะ
พิคาชู เคโรมัตซึ ฮาริมอรอน ฟ็อกโกะ และเด็นเนะได้พบกับ เครฟฟี โปเกมอนพวงกุญแจ เครฟฟีนั้นชอบสะสมกุญแจมาก และกุญแจแต่ละดอกก็สามารถพาพวกพิคาชูไปยังโลกต่างๆที่แสนสนุกสนานได้อีกด้วย แต่อย่ามัวเอาแต่ เล่นเพลินล่ะพิคาชูเพราะทางเข้า-ออกของแต่ละโลกนั้นมีเวลาเปิดอยู่อย่างจำกัดนะ 

## นักแสดง

## ตัวละคร

## อ้างอิง

## แหล่งข้อมูลอื่น

หมวดหมู่:ภาพยนตร์อนิเมะที่ออกฉายในปี พ.ศ. 2557
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ญี่ปุ่น
หมวดหมู่:ภาพยนตร์แอนิเมชันโตโฮ
หมวดหมู่:ภาพยนตร์แอนิเมชันของโอแอลเอ็ม
หมวดหมู่:ภาพยนตร์โปเกมอน
รอนนี มอรัน

**รอนัลด์ "รอนนี" มอรัน** (; 28 กุมภาพันธ์ ค.ศ. 1934 – 22 มีนาคม ค.ศ. 2017) เป็นอดีตนักฟุตบอลในตำแหน่งแบ็กซ้ายและและอดีตผู้จัดการทีมชาวอังกฤษของสโมสรลิเวอร์พูล ได้รับฉายาว่า **มิสเตอร์ลิเวอร์พูล** เพราะตลอดอาชีพการค้าแข้งและการทำงานของเขาอยู่กับสโมสรลิเวอร์พูลเพียงสโมสรเดียว

## อาชีพ
### ลิเวอร์พูล
มอรันเกิดเมื่อวันที่ 28 กุมภาพันธ์ ค.ศ. 1934 โดยมอรันเป็นเด็กในท้องถิ่นเพราะเขาเกิดที่ย่านครอสบีในเมืองลิเวอร์พูล ซึ่งมอรันได้เข้าร่วมทีมเยาวชนของลิเวอร์พูลในตำแหน่งแบ็คซ้ายพร้อมกับเป็นช่างไฟฝึกหัดกระทั่งได้เซ็นสัญญาเป็นนักเตะอาชีพเมื่อเดือนมกราคม ค.ศ. 1952 ในยุคที่ดอน เวลช์ เป็นผู้จัดการทีมในขณะนั้นมอรันมีอายุเพียง 17 ปี

มอรันได้ประเดิมสนามให้กับทีมลิเวอร์พูลเมื่อวันที่ 22 พฤศจิกายน ค.ศ. 1952 ในนัดที่ทีมหงส์แดงเอาชนะทีมดาร์บีเคาน์ตี ไปได้ 3 — 2 

จากนั้นมอรันได้ลงสนามให้กับทีมลิเวอร์พูลอย่างต่อเนื่องทำให้เขาได้สวมปลอกแขนกัปตันทีมให้กับทีมหงส์แดงในฤดูกาล 1959–60 ต่อจากจอห์นนี วีลเลอร์ ผู้เป็นญาติของมอรันจนกระทั่งสามารถคว้าแชมป์ฟุตบอลลีกดิวิชัน 2 (เดิม) ฤดูกาล 1961–62 ในยุคที่บิลล์ แชงคลี เป็นผู้จัดการทีมทำให้ทีมลิเวอร์พูลได้สิทธิ์ขึ้นมาเล่นใน ฟุตบอลลีกดิวิชัน 1 (เดิม) และสามารถคว้าแชมป์ฟุตบอลลีกดิวิชัน 1 เดิมในฤดูกาล 1963–64 นับเป็นแชมป์ลีกดิวิชัน 1 เดิมสมัยแรกและสมัยเดียวของมอรันนอกจากนี้มอรันยังพาทีมคว้าแชมป์ แชริตีชีลด์ (คอมมิวนิตีชิลด์ ในปัจจุบัน) อีก 2 สมัยพร้อมกับคว้าแชมป์เอฟเอคัพ อีก 1 สมัย

หลังจากแขวนสตัดกับทีมลิเวอร์พูลระหว่างฤดูกาล 1968–69 ในวัย 36 ปีมอรันได้ถูกแชงคลีดึงตัวมาเป็นหนึ่งในสตาฟโค้ชของทีม

### อบรมโค้ช
ใน ค.ศ. 1966 ระหว่างเล่นให้กับทีมลิเวอร์พูลมอรันได้รับการชักชวนจากแชงคลีให้อบรมโค้ชโดยให้ไปช่วยงาน โจ เฟแกน อดีตผู้จัดการทีมของลิเวอร์พูลซึ่งขณะนั้นทำงานเป็นโค้ชทีมเยาวชนอยู่ 2 ปีก่อนจะได้ก้าวขึ้นมาเป็นโค้ชทีมชุดใหญ่เมื่อแขวนสตั๊ดแล้ว

### โค้ชทีมชุดใหญ่
เมื่อแขวนสตั๊ดแล้วมอรันได้ก้าวขึ้นมาเป็นโค้ชให้กับทีมชุดใหญ่ร่วมกับแชงคลี , เฟแกน , บ๊อบ เพสลีย์ และ รูเบน เบนเนตต์จนกระทั่งแชงคลีประกาศวางมือไปใน ค.ศ. 1974 และเพสลีย์ซึ่งเป็นมือขวาของแชงคลีได้ขึ้นมาคุมทีมแทนมอรันก็ยังคงทำงานให้กับทีมลิเวอร์พูลต่อมา

หมวดหมู่:ผู้จัดการทีมฟุตบอลชาวอังกฤษ
หมวดหมู่:นักฟุตบอลชาวอังกฤษ
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:นักฟุตบอลจากลิเวอร์พูล
ภาษาสโลวีเนีย

**ภาษาสโลวีเนีย** หรือ **ภาษาสโลวีน** ( หรือ ) เป็นภาษาหนึ่งในกลุ่มภาษาสลาฟใต้ มีผู้พูดอยู่ประมาณ 2.5 ล้านคนทั่วโลก เป็นภาษาราชการของประเทศสโลวีเนีย และยังเป็นหนึ่งในภาษาราชการของสหภาพยุโรปอีกด้วย

## อ้างอิง

## แหล่งข้อมูลอื่น

* ศูนย์เพื่อการสอนภาษาสโลวีเนียเป็นภาษาที่สอง/ภาษาต่างประเทศ 
* สัทวิทยาภาษาสโลวีเนีย

### ไวยากรณ์
* ไวยากรณ์ภาษาสโลวีเนีย

### ชุดข้อมูล
* Slovenian National Corpus 600 M words corpus of Slovenian FidaPLUS
* 200 M words corpus of Slovenian Nova beseda

### พจนานุกรม
*  พจนานุกรมภาษาสโลวีเนียมาตรฐาน
*  รายชื่อพจนานุกรมภาษาสโลวีเนีย 
*  Spletni Slovar (พจนานุกรมพหุภาษา)

หมวดหมู่:กลุ่มภาษาสลาฟใต้
หมวดหมู่:ภาษาในประเทศออสเตรีย
หมวดหมู่:ภาษาในประเทศสโลวีเนีย
หมวดหมู่:ภาษาในประเทศเซอร์เบีย
หมวดหมู่:ภาษาในประเทศโครเอเชีย
หมวดหมู่:ภาษาในประเทศฮังการี
หมวดหมู่:ภาษาในประเทศอิตาลี
ฟุตซอลไทยแลนด์ลีก ฤดูกาล 2560

**[[ฟุตซอลไทยแลนด์ลีก]]** 2560 เป็นการแข่งขันฟุตซอลอาชีพระดับสุงสุดของประเทศไทยภายใต้การจัดการของสมาคมฟุตบอลแห่งประเทศไทยฯ จัดขึ้นเป็นครั้งที่ 10 ในปี พ.ศ. 2560 มีสมาคมฟุตบอลแห่งประเทศไทย และการกีฬาแห่งประเทศไทย (FAT) เป็นผู้จัดการแข่งขัน ซึ่งในฤดูกาลนี้ มี 14 ทีมที่เข้าร่วมการแข่งขัน โดยระบบการแข่งขันจะใช้ระบบแบบเหย้า-เยือนโดยหมุนเวียนใช้แต่ละสนามในการแข่งขัน โดยเริ่มต้นฤดูกาลการแข่งขันในวันที่ 18 มีนาคม พ.ศ. 2560 และจะสิ้นสุดฤดูกาลการแข่งขันในวันที่ 24 ธันวาคม พ.ศ. 2560

## สโมสรในไทยแลนด์ฟุตซอลลีก 2560

## ผลการแข่งขัน

## ตารางคะแนน
**อัปเดตล่าสุด ณ วันที่ 24 ธันวาคม พ.ศ. 2560**

## สถิติประจำฤดูกาล
### ผู้ทำประตูสูงสุด

## ดูเพิ่ม
* ฟุตซอลไทยแลนด์ลีกดิวิชัน 1 2560
* เอไอเอส ฟุตซอล เอฟเอคัพ 2560

## อ้างอิง

## แหล่งข้อมูลอื่น
* เว็บไซต์อย่างเป็นทางการ

หมวดหมู่:การแข่งขันฟุตซอลในประเทศไทยในปี พ.ศ. 2560
หมวดหมู่:ฟุตซอลไทยลีกแบ่งตามฤดูกาล
หมวดหมู่:ประเทศไทยในปี พ.ศ. 2560
หมวดหมู่:กีฬาไทยในปี พ.ศ. 2560
อีไลแอส

**เจฟฟรี แดเนียล ไซอูลโล** (Jeffrey Daniel Sciullo) เป็นนักมวยปล้ำอาชีพชาวอเมริกันที่เซ็นสัญญากับWWEภายใต้ชื่อบนสังเวียน **อีไลแอส** (Elias) เป็นอดีตนักมวยปล้ำสังกัด International Wrestling Cartel (IWC) ในนาม **โลแกน ชูโล** (Logan Shulo) ได้แชมป์ Super Indy Championship และ World Heavyweight Championship

## เส้นทางอาชีพมวยปล้ำ
### ช่วงแรกเริ่ม
Elias เริ่มต้นอาชีพในวงการมวยปล้ำอิสระราวปี 2008 ในนาม "Heavy Metal Jesus" Logan Shulo โดยปล้ำในสมาคมอิสระหลายแห่ง เช่น International Wrestling Cartel (IWC) ซึ่งเขาเคยได้แชมป์ IWC Super Indy Championship และ IWC World Heavyweight Championship ก่อนจะได้รับความสนใจจาก WWE

### เข้าสู่ WWE
Elias เซ็นสัญญากับ WWE ในปี 2014 และถูกส่งไปยัง NXT ใช้ชื่อว่า Elias Samson กับกิมมิก “The Drifter” นักดนตรีเร่ร่อนที่ถือกีตาร์และร้องเพลงก่อนปล้ำ เขาได้รับเสียงโห่จากแฟน ๆ อย่างมาก ซึ่งกลายเป็นเอกลักษณ์ของตัวละครนี้
แม้จะไม่ได้ชิงแชมป์ใน NXT แต่ Elias ก็เป็นตัวละครที่จดจำได้ด้วยบุคลิกและเพลงที่ประชดประชันผู้ชม

ในปี 2017 Elias ขึ้นสู่ Raw เต็มตัว ใช้ชื่อสั้น ๆ ว่า Elias พร้อมประโยคติดปาก
“Who wants to walk with Elias?”
เขามักจะเปิดโชว์ด้วยการเล่นกีตาร์และร้องเพลงเหน็บแนมเมืองที่จัดโชว์นั้น ก่อนจะถูกขัดจังหวะและปล้ำในแมตช์ต่อมา

Elias กลายเป็นหนึ่งในตัวละครสายเอนเตอร์เทนเมนต์ที่แฟนจำได้มากที่สุดยุคหนึ่ง และได้มีแมตช์กับซูเปอร์สตาร์ดัง ๆ เช่น John Cena, Seth Rollins, Roman Reigns, และ Jeff Hardy

Elias เคยเข้าร่วมทัวร์นาเมนต์ King of the Ring และชิงแชมป์อินเตอร์อยู่หลายครั้งแต่ไม่ประสบความสำเร็จ

ในปี 2022 Elias ถูก "รีแบรนด์" เป็นตัวละครใหม่ชื่อ Ezekiel ซึ่งเป็น “น้องชายของ Elias” — ตัวเองในเวอร์ชันโกนหนวด ไม่มีเสื้อผ้าแบบเดิม
เรื่องราวนี้เป็นแนวตลกกับ Kevin Owens ที่พยายามพิสูจน์ว่า Ezekiel กับ Elias คือคนเดียวกัน
แม้จะไม่ยาวนาน แต่เป็นมุกที่แฟน ๆ จำได้ดี

หลังจากยุค Ezekiel จบลง Elias กลับมาใช้ตัวตนเดิมอีกครั้ง แต่ไม่มีบทบาทสำคัญมากนัก และถูก WWE ปล่อยตัวในเดือนกันยายน 2023

## จุดเด่น
เอกลักษณ์คือการถือกีตาร์และร้องเพลงสดบนเวที
มีพรสวรรค์ทั้งด้านการพูด การร้องเพลง และการสร้างปฏิสัมพันธ์กับผู้ชม
เป็นหนึ่งในตัวละครที่เน้น “เอนเตอร์เทน” มากกว่าผลงานด้านแชมป์

## แชมป์และรางวัล
* **International Wrestling Cartel**
** IWC Super Indy Championship (1 time)
** IWC World Heavyweight Championship (1 time)
* ***[[Pro Wrestling Illustrated]]***
** Ranked No. 69 of the top 500 singles wrestlers in the *[[Pro Wrestling Illustrated#PWI 500|PWI 500]]* in 2018
* **[[WWE]]**
** WWE 24/7 Championship (4 times)
** Slammy Award (1 time)
*** Musical Performance of the Year (2020) 
** WWE Year-End Award (1 time)
*** Breakout Superstar of the Year (2018)

## อ้างอิง

## แหล่งข้อมูลอื่น
* 
* 
* 
* 

หมวดหมู่:นักมวยปล้ำอาชีพชาวอเมริกัน
หมวดหมู่:นักมวยปล้ำสวมหน้ากาก
เตอร์กิชเมนส์วอลเลย์บอลลีก

**เตอร์กิชเมนส์วอลเลย์บอลลีก** (; ) หรือในชื่อ **เอเฟแลร์ลีกี** () เป็นการแข่งขันวอลเลย์บอลลีกอาชีพระดับสูงสุดของประเทศตุรกี ได้รับการก่อตั้งขึ้นในปี ค.ศ. 1970 ซึ่งอยู่ภายใต้การบริหารของสหพันธ์วอลเลย์บอลตุรกี เตอร์กิชแมนส์วอลเลย์บอลลีกถือเป็นลีกวอลเลย์บอลชันนำของทวีปยุโรปเนื่องจากตัวแทนของลีกได้ประสบความสำเร็จอย่างมากในการแข่งขันในทวีปยุโรป

## รูปแบบการแข่งขัน
รูปแบบการแข่งขันในปัจจุบันมีทีมร่วมแข่งขัน 14 ทีม จะแข่งขันในระบบพบกันหมด เหย้าและเยือน เมื่อการแข่งขันรอบคัดเลือกเสร็จสิ้น 8 อันดับแรกจะผ่านเข้ารอบเพลย์ออฟ โดย 4 ทีมที่ชนะจากรอบเพลย์ออฟจะผ่านเข้ากลุ่มชิงชนะเลิศ ส่วนทีมที่แพ้จะต้องไปแข่งขันในกลุ่มจัดอันดับ 5–8 และทีมอันดับที่ 13–14 จะต้องตกชั้นไปเล่นเตอร์กิชเมนส์วอลเลย์บอลเฟิสต์ลีก ในฤดูกาลต่อไป

## ทำเนียบแชมป์

## จำนวนครั้งที่ชนะเลิศ

## ดูเพิ่ม
* เตอร์กิชวูแมนส์วอลเลย์บอลลีก

## แหล่งข้อมูลอื่น
*Turkish Volleyball Federation official web page 

หมวดหมู่:วอลเลย์บอลในประเทศตุรกี
ตุรกี
เตอร์กิชวิมินส์วอลเลย์บอลลีก

**เตอร์กิชวิมินส์วอลเลย์บอลลีก** (; ) หรือในชื่อ **ซุลตันลาร์ลีกี** () และ **โวดาโฟนซุลตันลาร์ลีกี** () ตามชื่อของผู้สนับสนุน เป็นการแข่งขันวอลเลย์บอลลีกอาชีพระดับสูงสุดของประเทศตุรกี ได้รับการก่อตั้งขึ้นในปี ค.ศ. 1983 ซึ่งอยู่ภายใต้การบริหารของสหพันธ์วอลเลย์บอลตุรกี เตอร์กิชวูแมนส์วอลเลย์บอลลีกถือเป็นลีกวอลเลย์บอลชันนำของทวีปยุโรปเนื่องจากตัวแทนของลีกได้ประสบความสำเร็จอย่างมากในการแข่งขันในทวีปยุโรป

## รูปแบบการแข่งขัน
รูปแบบการแข่งขันในปัจจุบันมีทีมร่วมแข่งขัน 12 ทีม จะแข่งขันในระบบพบกันหมด เหย้าและเยือน เมื่อการแข่งขันรอบคัดเลือกเสร็จสิ้น 8 อันดับแรกจะผ่านเข้ารอบเพลย์ออฟ โดย 4 ทีมที่ชนะจากรอบเพลย์ออฟจะผ่านเข้ารอบชิงชนะเลิศ ส่วนทีมที่แพ้จะต้องไปแข่งขันในรอบจัดอันดับ 5–8 และทีมอันดับที่ 9–12 จะต้องแข่งขันรอบเพลย์ออฟตกชั้นจะมีเพียง 2 ทีมที่จะตกชั้นไปเล่นดิวิชัน 2 ในฤดูกาลต่อไป

## ทำเนียบผู้ชนะเลิศ

## จำนวนครั้งที่ชนะเลิศ

## ผู้เล่นทรงคุณค่า
* 2007–08 –  ตาอิสมารี อากูเอโร (ทืร์คเทเลคอม)
* 2008–09 –  เซดา โทกัตลือโอลู (เฟแนร์บาห์แช) 
* 2009–10 –  เยคาเตรีนา กาโมวา (เฟแนร์บาห์แช)
* 2010–11 –  ลูย์บอฟ โซโคโลวา (เฟแนร์บาห์แช)
* 2011–12 –  เอสรา กือมึช (เอจซาจือบาซือ)
* 2012–13 –  เกิซเด คืร์ดาร์ (วาคึฟบังค์)
* 2013–14 –  เกิซเด คืร์ดาร์ (วาคึฟบังค์)
* 2014–15 –  คิม ย็อน-คย็อง (เฟแนร์บาห์แช) 
* 2015–16 –  คิมเบอร์ลี ฮิลล์ (วาคึฟบังค์)
* 2016–17 –  นาตาลียา เปเรย์รา (เฟแนร์บาห์แช) 
* 2017–18 –  จู ถิง (วาคึฟบังค์)
* 2018–19 –  จู ถิง (วาคึฟบังค์)
* 2019–20 – *ยกเลิก*
* 2020–21 –  อีซาเบลล์ ฮาก (วาคึฟบังค์)
* 2021–22 –  เซฮ์รา กือเนช (วาคึฟบังค์)
* 2022–23 –  เมลิสซา วาร์กัส (เฟแนร์บาห์แช) 
* 2023–24 –  เมลิสซา วาร์กัส (เฟแนร์บาห์แช)
* 2024–25 –  จันซู เอิซบัย (วาคึฟบังค์)

## ดูเพิ่ม
* เตอร์กิชแมนส์วอลเลย์บอลลีก

## แหล่งข้อมูลอื่น
*Turkish Volleyball Federation official web page 

หมวดหมู่:วอลเลย์บอลในประเทศตุรกี
ตุรกี
เรือหลวงวอร์สไปท์ (03)

**เรือหลวงวอร์สไปท์** (HMS Warspite 03) เป็นหนึ่งในห้าของเรือประจัญบานชั้นชั้นควีนอลิซาเบธแห่งราชนาวี เธอได้เข้าร่วมรบในสงครามตั้งแต่เริ่มสงครามโลกครั้งที่ 1 จนจบสงครามโลกครั้งที่ 2 ตลอดช่วงเวลา 30 ปี เธอได้ออกปฏิบัติการทางทะเลมาแล้วนับไม่ถ้วนไม่ว่าจะเป็นใน มหาสมุทรแอตแลนติก, มหาสมุทรอินเดีย, มหาสมุทรอาร์กติกและมหาสมุทรแปซิฟิก เธอล้วนเคยไปมาแล้ว

ในตอนสงครามโลกครั้งที่ 1การปะทะหลักๆที่เหมือนเป็นการเปิดตัววอร์สไปท์ คือ ยุทธนาวีจัตแลนด์ อันดุเดือดระหว่างอังกฤษกับเยอรมนี เธอเป็นหนึ่งในเรือในกองเรือหลวง (Grand Fleet) ของพลเรือเอกเซอร์จอห์น เจลลิโค (John Jellicoe) สังกัดภายใต้กองเรือลาดตระเวนประจันบาญที่บัญชาการโดยพลเรือโทเดวิด เบตตี้ (David Beatty)

และต่อมาระหว่างช่วงสงครามโลกครั้งที่ 1 และ 2 วอร์สไปท์ได้รับการปรับปรุงเรือใหม่โดยที่ได้รับการพัฒนามากมาย ทั้งระบบขับเคลื่อน เกราะ และยุทโธปกรณ์ รวมถึงเครนขนเครื่องบินน้ำอีกด้วย ทำให้เป็นเรือที่ทันสมัยมากขึ้น

เมื่อสงครามโลกครั้งที่สองปะทุขึ้น เธอได้เข้าร่วมการทัพนอร์เวเจียน (Norwegian Campaign) ช่วงต้นปีค.ศ. 1940 ก่อนที่เธอจะถูกย้ายไปประจำการในทะเลเมดิเตอร์เรเนียนช่วงกลางปีเดียวกัน เธอได้รับความเสียหายจากการโจมตีทางอากาศของเยอรมันในยุทธการที่เกาะครีต ใช้เวลาซ่อมบำรุงถึงหกเดือนในสหรัฐอเมริกา หลังจากนั้นจึงเข้าร่วมกองเรือภาคตะวันออก ในช่วงกลางปีค.ศ.1943 เธอได้กลับสู่เมดิเตอร์เรเนียนโดยเป็นส่วนหนึ่งของกองเรือเฉพาะกิจ H (Force H)เพื่อช่วยยิงสนับสนุนในการทัพอิตาลี อีกครั้งที่เธอได้รับความเสียหายจากระเบิด ใช้เวลาซ่อมบำรุงเป็นปี ในการยกพล ณ นอร์มังดี เธอได้มีส่วนร่วมโดยการระดมยิงฐานที่มั่นของเยอรมันทั้งๆที่เธอนั้นยังซ่อมบำรุงไม่เต็มที่ ด้วยเหตุนี้จึงทำให้เธอได้รับเหรียญอิศริยาภรณ์ แบทเทิล ออเนอร์     (Battle Honor)

## คำขวัญของเรือ
เป็นวลีภาษาละติน “Belli dura Despicio” มีความหมายว่า 

*“ตัวข้านั้นเกลียดชัง ความยากแค้นของสงคราม”*

ชื่อเรือ Warspite เองก็มาจากการสนธิคำว่า War ที่แปลว่าสงคราม กับคำว่า Spite ที่แปลว่า อาฆาต ชื่อเรือจึงมีความหมายใกล้เคียงกับคำขวัญ ซึ่งบ่งบอกถึงความเกลียดชังที่มีต่อความยากแค้นในสงคราม

## ยุทธนาวีที่ได้รับรางวัลและเกียรติยศ
**สงครามโลกครั้งที่หนึ่ง**

* จัตแลนด์ 1916

**สงครามโลกครั้งที่สอง**

* แอตแลนติค 1939
* นาร์วิค 1940
* นอร์เวย์ 1940
* คาลาเบรีย 1940

* เมดิเตอร์เรเนียน 1940-41-43
* ขบวนคอนวอยมอลต้า 1941
* แหลมมาตาปัน 1941
* ครีต 1941
* ซิซิลี 1943
* ซาเลอร์โน่ 1943
* ช่องแคบอังกฤษ 1944
* นอร์มังดี 1944
* บิสเคย์ 1944
* วัลเชรน 1944

## โน้ต
:1.Force ในที่นี้เทียบเท่ากับ Task Force ซึ่งหมายถึง กองเรือเฉพาะกิจ

## อ้างอิง
*https://web.facebook.com/WOWSTH/posts/821454341266089?_rdr

## แหล่งข้อมูลอื่น

* Maritimequest HMS Warspite Photo Gallery
* Troels W. Hansen, design  details and model reconstructions of HMS Warspite 

หมวดหมู่:เรือประจัญบานชั้นควีนเอลิซาเบธ
หมวดหมู่:เรือประจัญบาน
หมวดหมู่:เรือประจัญบานในสงครามโลกครั้งที่หนึ่ง
หมวดหมู่:เรือประจัญบานในสงครามโลกครั้งที่สอง
ว
ว
ว
หมวดหมู่:เรือในสังกัดกองทัพเรือสหราชอาณาจักร
หมวดหมู่:เรือที่ต่อในอังกฤษ
หมวดหมู่:ยุทธนาวีที่จัตแลนด์
หมวดหมู่:อุบัติเหตุทางทะเลใน พ.ศ. 2490
รัฐบัญญัติคุ้มครองผู้ป่วยและการบริบาลที่เสียได้

**รัฐบัญญัติคุ้มครองผู้ป่วยและการบริบาลที่เสียได้** () มักย่อเป็น**รัฐบัญญัติการบริบาลที่เสียได้** (ACA) และมีชื่อเล่นว่า **โอบามาแคร์** (Obamacare) เป็นกฎหมายกลางของสหรัฐซึ่งรัฐสภาสหรัฐที่ 111 เป็นผู้ตรา และประธานาธิบดีบารัก โอบามาลงนามเป็นกฎหมายเมื่อวันที่ 23 มีนาคม 2553 ภายใต้รัฐบัญญัตินี้ โรงพยาบาลและแพทย์ปฐมภูมิจะเปลี่ยนเวชปฏิบัติของพวกตนทั้งด้านการเงิน เทคโนโลยีและคลินิกเพื่อให้เกิดผลลัพธ์ทางสุขภาพที่ดีขึ้น ราคาถูกลง และปรับปรุงวิธีการกระจายและการเข้าถึงได้

รัฐบัญญัติการบริบาลที่เสียได้ออกแบบมาเพื่อเพิ่มคุณภาพและการเสียได้ของประกันสุขภาพ ลดอัตราผู้ไม่ได้เอาประกันโดยขยายความคุ้มครองของประกันและลดราคาของบริการสุขภาพ รัฐบัญญัติฯ ริเริ่มกลไกซึ่งรวมถึงการมอบอำนาจ เงินอุดหนุนและตลาดประกัน รัฐบัญญัติฯ ยังกำหนดให้ผู้ประกันยอมรับผู้สมัครทุกคน ครอบคลุมรายการจำเพาะและคิดเบี้ยประกันอัตราเดียวโดยไม่คำนึงถึงภาวะก่อนหน้านี้หรือเพศ

รัฐบัญญัติฯ ก่อให้เกิดการลดจำนวนและร้อยละของผู้ไม่มีประกันสุขภาพอย่างสำคัญ โดยประเมินไว้ระหว่าง 20-24 ล้านคนที่ได้รับความคุ้มครองระหว่างปี 2559 การเพิ่มรายจ่ายด้านบริการสุขภาพโดยรวมชะลอลงนับแต่นำกฎหมายนี้ไปปฏิบัติ ซึ่งรวมเบี้ยประกันสำหรับแผนประกันที่อาศัยนายจ้าง สำนักงานงบประมาณของรัฐสภารายงานในการศึกษาหลายครั้งว่ารัฐบัญญัติฯ จะลดการขาดดุลงบประมาณ และการยกเลิกจะเพิ่มการขาดดุล

นับแต่เริ่มนำไปปฏิบัติ ผู้คัดค้านใช้คำว่า "โอบามาแคร์" เรียกรัฐบัญญัติฯ และต่อมาผู้อื่นก็นำไปใช้ด้วย

กฎหมายและการนำไปปฏิบัติเผชิญการคัดค้านในรัฐสภาและศาลกลาง และจากรัฐบาลของบางรัฐ กลุ่มผลประโยชน์อนุรักษนิยม สหภาพแรงงานและองค์การธุรกิจขนาดย่อม ศาลสูงสุดแห่งสหรัฐสนับสนุนความชอบด้วยรัฐธรรมนูญของการมอบอำนาจปัจเจกของรัฐบัญญัติฯ ว่าเป็นการใช้อำนาจเก็บภาษีของรัฐสภา วินิจฉัยว่าไม่สามารถบังคับรัฐให้เข้าร่วมการขยายเมดิเคด (Medicaid) ของรัฐบัญญัติฯ และวินิจฉัยว่าเงินอุดหนุนของกฎหมายนี้เพื่อช่วยปัจเจกบุคคลในการจ่ายประกันสุขภาพมีได้ในทุกรัฐ ไม่เพียงเฉพาะในรัฐที่จัดตั้งตลาดของรัฐเท่านั้น

กฎหมายนี้เป็นการยกระดับระเบียบที่สำคัญที่สุดในระบบบริการสุขภาพของสหรัฐ ร่วมกับการแก้ไขรัฐบัญญัติบริการสุขภาพและการปรองดองการศึกษา (Health Care and Education Reconciliation Act)  นับแต่การผ่านเมดิแคร์ (Medicare) และเมดิเดดในปี 2508

## อ้างอิง

หมวดหมู่:การดำรงตำแหน่งประธานาธิบดีของบารัก โอบามา
หมวดหมู่:กฎหมายสหรัฐ
หมวดหมู่:การเมืองสหรัฐ
หมวดหมู่:สาธารณสุขในสหรัฐ
การรุกรานชีจิ๋วของโจโฉ

**การรุกรานชีจิ๋วของโจโฉ** () เป็นการรุกรานเพื่อลงโทษที่เริ่มโดยขุนศึก โจโฉ ต่อ โตเกี๋ยม ผู้ว่าการมณฑลชีจิ๋ว ในช่วงปลาย ราชวงศ์ฮั่นตะวันออก เหตุสำหรับการรุกรานคือการสังหารพ่อของโจโฉ โจโก๋ ในชีจิ๋วแม้ว่าความผิดของโตเกี๋ยมยังน่าสงสัย โจโฉยังคงให้เขารับผิดชอบ การรุกรานเกิดขึ้นสองระลอกในปี ค.ศ. 193 และ ค.ศ. 194

หมวดหมู่:พ.ศ. 736
หมวดหมู่:พ.ศ. 737
หมวดหมู่:ความขัดแย้งในคริสต์ทศวรรษ 190
หมวดหมู่:การทัพในช่วงปลายราชวงศ์ฮั่น
หมวดหมู่:โจโฉ
วิลเฮ็ล์ม ฟริค

**วิลเฮ็ล์ม ฟริค** (12 มีนาคม 1877 - 16 ตุลาคม 1946) เป็นนักการเมืองชาวเยอรมันที่โดดเด่นที่สุดของพรรคนาซีซึ่งทำหน้าที่เป็นรัฐมนตรีว่าการกระทรวงมหาดไทยแห่งไรซ์ในคณะรัฐมนตรีฮิตเลอร์ (1933-1943) และเป็นผู้สำเร็จราชการคนสุดท้ายของรัฐอารักขาแห่งโบฮีเมียและโมราเวีย.หลังสิ้นสุดของสงครามโลกครั้งที่สอง,เขาได้ถูกตั้งข้อกล่าวหาว่ามีส่วนร่วมในการวางแผนและดำเนินการรุกราน,อาชญากรรมสงครามและอาชญากรรมต่อมนุษยชาติในการพิจารณาคดีเนือร์นแบร์กและถูกพบว่ามีความผิดจริงจึงถูกพิพากษาโทษประหารชีวิตด้วยการแขวนคอ ด้วยอายุวัย 69 ปี.

## อ้างอิง

หมวดหมู่:ผู้นำนาซี
หมวดหมู่:บุคคลจากรัฐไบเอิร์น
หมวดหมู่:คริสต์ศาสนิกชนนิกายโปรเตสแตนต์
หมวดหมู่:อาชญากรสงครามชาวเยอรมัน
หมวดหมู่:ชาวเยอรมันที่ถูกประหารชีวิต
หมวดหมู่:ผู้ถูกประหารชีวิตโดยการแขวนคอ
หมวดหมู่:รัฐในอารักขาโบฮีเมียและมอเรเวีย
สโมสรวอลเลย์บอลชายนครราชสีมา

**สโมสรวอลเลย์บอลนครราชสีมา** (หรือ สโมสรวอลเลย์บอลนครราชสีมา คิวมินซี ตามชื่อผู้สนับสนุน) เป็นสโมสรวอลเลย์บอลในประเทศไทย ในการแข่งขันรายการวอลเลย์บอลชายไทยแลนด์ลีก ในฤดูกาล 2556 คว้าอันดับที่หนึ่งมาครอง ผู้เล่นทีมนครราชสีมาส่วนใหญ่ เป็นผู้เล่นจากโรงเรียนขามทะเลสอวิทยา  ของจังหวัดนครราชสีมา

## ชื่อก่อนหน้า
* พ.ศ. 2549 – 2559 : นครราชสีมา
* พ.ศ. 2559 – 2564 : นครราชสีมา เดอะมอลล์
* พ.ศ. 2564 – 2565 : นครราชสีมา คิวมินซี
* พ.ศ. 2565 – ปัจจุบัน : นครราชสีมา ฮุ่ยหวาง คิวมินซี

## เกียรติประวัติและผลงาน
### ผลงานในประเทศ
;**[[วอลเลย์บอลชายไทยแลนด์ลีก]]** :
*16px **ชนะเลิศ** (10) : 2007-08, 2012-13, 2013-14, 2014-15, 2017-18, 2020, 2020-21 , 2022-23,2023-24,2024-25
*ไฟล์:Med 2.png **รองชนะเลิศ** (3) : 2010-11, 2015-16, 2016-17
*ไฟล์:Med 3.png **อันดับที่ 3** (2) : 2009-10, 2021-22

;**[[วอลเลย์บอลไทยเดนมาร์คซูเปอร์ลีก]]** :
*16px **ชนะเลิศ** (3) : 2016, 2017, 2019
*ไฟล์:Med 2.png **รองชนะเลิศ** (1) : 2014
*ไฟล์:Med 3.png **อันดับที่ 3** (1) : 2018

### ผลงานระดับนานาชาติ
;**[[วอลเลย์บอลชิงแชมป์สโมสรเอเชีย]] เข้าร่วมแข่งขัน 4 ครั้ง**
*2015 — อันดับที่ 9
*2018 — อันดับที่ 6
*2021 — อันดับที่ 4
*2022 — อันดับที่ 6

## ผลการแข่งขันลีก

## รายชื่อผู้เล่นชุดปัจจุบัน
### รายชื่อผู้เล่นฤดูกาล 2024-25
*ข้อมูล ณ เดือนพศจิกายน พ.ศ. 2567*

### รายชื่อผู้เล่นฤดูกาล 2023-24
*ข้อมูล ณ เดือนพศจิกายน พ.ศ. 2566*

### รายชื่อผู้เล่นฤดูกาลก่อนหน้า

## โค้ชผู้ฝึกสอน
*  เผด็จศึก วรรณโชติ (พ.ศ. 25.... – 2558)
*  ประเสริฐ แต่งเมือง (พ.ศ. 2558 – 2561)
*  กิตติพงษ์ พรชาติยิ่งชีพ (พ.ศ. 2561 – )
*  อนุสร บัณฑิตย์ (พ.ศ. 2565 – 2566)
*  วีระเมธร์ เพลิงสงเคราะห์ (พ.ศ. 2566 – )

## ผู้เล่นนำเข้า

## อดีตผู้เล่น

* พิษณุ หารคำตัน 
* บุศรินทร์ มโหฬาร
* ณัฐพงศ์ เกษาพันธ์
* กฤษฎา สมคะเน
* ไกรวุฒิ หวังพูนกลาง
* ปรียาวัตร์ ไพบูลย์

*  เปาโล ฌูนีโย ซานโตส
*  พาโบล เฟร์นันโด เซอร์เครา
*  ดักลาส บูเอโน
*  เมียว มิน อู
*  ออง ทู 
*  ดีปติ โรเมช
*  รีวัน นูร์มูลกี

## อ้างอิง

นครราชสีมา
อยู่นี่ไง

**"อยู่นี่ไง"** เป็นซิงเกิลลำดับที่ 5 ของ อะตอม-ชนกันต์ รัตนอุดม ประพันธ์เนื้อร้อง-แต่งทำนองโดย อะตอม-ชนกันต์ รัตนอุดม และเรียบเรียงโดย กันต์ รุจิณรงค์ และกวิน อินทวงษ์ ออกจำหน่ายในวันที่ 20 มีนาคม พ.ศ. 2560

เนื้อหาของเพลง พูดถึงความสุขที่ถูกมองข้ามไป เป็นความสุขที่อยู่ใกล้ๆตัว คือความสุขจากคนรอบข้าง ครอบครัว คนรัก  คนเราที่พยายามจะหาความสุขจากความสำเร็จ จากเงินทอง หรือจากอะไรที่มันอยู่ไกลตัวออกไป พยายามค้นหาใช้เวลาในชีวิต พยายามตามหาสิ่งเหล่านั้น แต่กลับลืมมองคนรอบข้างไป โดยเพลงนี้มีเครื่องคลาริเน็ตเป็นคียบอร์ดวินเทจ และมีเสียงฟลูต 

## อ้างอิง

หมวดหมู่:เพลงไทยสากล
หมวดหมู่:เพลงในปี พ.ศ. 2560
หมวดหมู่:ซิงเกิลในปี พ.ศ. 2560
หมวดหมู่:ซิงเกิลในสังกัดไวท์มิวสิค
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงของชนกันต์ รัตนอุดม
หมวดหมู่:เพลงที่ประพันธ์คำร้องโดยชนกันต์ รัตนอุดม
หมวดหมู่:เพลงบันทึกเสียงที่ผลิตโดยกันต์ รุจิณรงค์
หญ้าข้าวก่ำ

**หญ้าข้าวก่ำ** () เป็นพืชในวงศ์หญ้าข้าวก่ำ กระจายพันธุ์ในพื้นที่ชุ่มน้ำแถบอินเดีย เอเชียตะวันออกเฉียงใต้ถึงออสเตรเลีย ลักษณะเป็นไม้ล้มลุกลำต้นสีเขียว ใบรูปใบหอกหรือรูปแถบ ยาว 2-15 เซนติเมตร ใบที่โคนต้นเรียงรอบโคนเป็นช่อกระจุกซ้อน ดอกออกเป็นช่อกระจุกด้านเดียว แยกเป็นคู่ ก้านช่อดอกยาว 30-60 เซนติเมตร มีได้ถึง 20 ดอก ใบประดับรูปใบหอก ยาว 0.5-2.5 เซนติเมตร ดอกยาว 1-3 เซนติเมตร หลอดกลีบสีน้ำเงินมี 3 ปีก กว้าง 1-3.5 มิลลิเมตร กลีบรวมสีเหลืองรูปสามเหลี่ยม วงนอกยาว 1.5-4.5 มิลลิเมตร วงกลีบในรูปใบหอก ยาว 1-2 มิลลิเมตร โคนอับเรณูมีเดือย รังไข่รูปรี ยาว 0.6-1.2 เซนติเมตร ผลเป็นแบบแห้งแตก รูปไข่กลับ ยาวได้ถึง 2 เซนติเมตร

## อ้างอิง

## แหล่งข้อมูลอื่น
* 
* 

หมวดหมู่:วงศ์หญ้าข้าวก่ำ
หมวดหมู่:ไม้ล้มลุก
หมู่บ้านโปรตุเกส

**หมู่บ้านโปรตุเกส** บ้างเรียก **บ้านพุทธเกศ** หรือ **บ้านดิน** ตั้งอยู่ที่ตำบลสำเภาล่ม อำเภอพระนครศรีอยุธยา จังหวัดพระนครศรีอยุธยา เป็นที่อยู่ชาวโปรตุเกสซึ่งเป็นชาวยุโรปชาติแรกที่เข้ามาติดต่อค้าขายกับกรุงศรีอยุธยา เมื่อ พ.ศ. 2054 โดยอาฟงซู ดึ อัลบูแกร์กึ ผู้สำเร็จราชการของโปรตุเกสประจำเอเชีย ได้ส่งดูวาร์ตึ ฟือร์นังดึช เป็นทูตเข้ามาเจริญสัมพันธไมตรีกับสมเด็จพระรามาธิบดีที่ 2 แห่งกรุงศรีอยุธยา ชาวโปรตุเกสเข้ามาตั้งหลักแหล่งค้าขายและเป็นทหารอาสาในกองทัพกรุงศรีอยุธยา สร้างโบสถ์ขึ้นเพื่อเผยแพร่ศาสนาและเป็นศูนย์กลางของชุมชน 

ปัจจุบัน ซากสิ่งก่อสร้างคือโบราณสถานซานเปโตรหรือเรียกในสมัยอยุธยาว่าโบสถ์เซนต์ดอมินิก เป็นโบสถ์ในคณะดอมินิกัน นับเป็นโบสถ์แห่งแรกที่สร้างขึ้นในแผ่นดินไทยเมื่อ พ.ศ. 2083 ตั้งอยู่ในบริเวณเกือบกึ่งกลางหมู่บ้านโปรตุเกส มีเนื้อที่ประมาณ 2,400 ตารางเมตร ยาวตามแนวทิศตะวันออกไปตะวันตกหันหน้าสู่แม่น้ำเจ้าพระยา

โบราณสถานซานเปโตรประกอบไปด้วย ส่วนหน้า เป็นสุสานของชาวคาทอลิกคณะโดมินิกัน; ส่วนกลาง ใช้ประกอบพิธีทางศาสนาและฝังศพบาทหลวง; ส่วนในด้านหลังเและด้านข้าง เป็นที่พักอาศัย มีการค้นพบโบราณวัตถุ โครงกระดูกมนุษย์ กล้องยาสูบ เหรียญกษาปณ์ เครื่องปั้นดินเผา เครื่องประดับกำไลแก้ว และเครื่องประกอบพิธีทางศาสนา เช่น ไม้กางเขน เหรียญรูปเคารพในศาสนา ลูกประคำ

## แหล่งค้นคว้าเพิ่มเติม

* ปรีดี พิศภูมิวิถี. “จดหมายรุย ดือ อาเราชู (Rui de Araújo) และบันทึกคำสั่ง อัลฟงซู ดือ อัลบูแกร์เกอ (Afonso de Albuquerque) ถึงอันโตนิโย มิรันดา ดือ อาเซเวดู (António Miranda de Azevedo) ในการเริ่มต้นความสัมพันธ์สยามกับโปรตุเกสในต้นคริสต์ศตวรรษที่ 16.” ใน วินัย พงศ์ศรีเพียร (บรรณาธิการ), *100 เอกสารสำคัญ: สรรพสาระประวัติศาสตร์ไทย ลำดับที่ 1*. น. 187-223. กรุงเทพฯ: สำนักงานกองทุนสนับสนุนการวิจัย, 2552.
*พิทยะ ศรีวัฒนสาร. “ชุมชนโปรตุเกสในสมัยกรุงศรีอยุธยา พ.ศ. 2059-2310.” วิทยานิพนธ์มหาบัณฑิต ภาควิชาประวัติศาสตร์ บัณฑิตวิทยาลัย จุฬาลงกรณ์มหาวิทยาลัย, 2541.
*Suthachai Yimprasert. “Portuguese *Lançados* in Asia in the Sixteenth and Seventeenth Centuries.” PhD diss., Department of Hispanic, Portuguese and Latin American Studies, Faculty of Arts, University of Bristol, 1998.
*Suthachai Yimprasert. “The Portuguese in Siam and Pegu.” *Asian Review* 13 (1999-2000): 36-59.
* Van Roy, Edward. “The Portuguese in Siam: A Quinquacentenial Retrospect.” *Asian Review* 20 (2007): 125-164.

## อ้างอิง

หมวดหมู่:พิพิธภัณฑ์ในจังหวัดพระนครศรีอยุธยา
หมวดหมู่:ย่านโปรตุเกส
หมวดหมู่:ดินแดนแทรกทางชาติพันธุ์ในประเทศไทย
หมวดหมู่:สิ่งก่อสร้างในอำเภอพระนครศรีอยุธยา
หมวดหมู่:ความสัมพันธ์ไทย–โปรตุเกส
คริสตวิทยา

**คริสตวิทยา** () เป็นเทววิทยาศาสนาคริสต์สาขาหนึ่ง ที่ศึกษาเกี่ยวกับธรรมชาติและสถานะบุคคลของพระเยซูตามที่ปรากฏในพระวรสารและบทจดหมายในพันธสัญญาใหม่ โดยเฉพาะในแง่ที่เกี่ยวข้องกับพระเจ้าพระบิดา และการเป็นพระผู้ไถ่มนุษย์ให้ได้รับความรอด โดยมีแนวคิดของเปาโลอัครทูตเป็นหลักสำคัญของวิชามาตั้งแต่สมัยอัครทูต

คำว่า Christology มาจากภาษา *คริสตส* หมายถึงพระคริสต์ และ  *โลเกีย* แปลว่าคำอธิบาย Christology จึงหมายถึง

## อ้างอิง


หมวดหมู่:คำศัพท์ศาสนาคริสต์
หมวดหมู่:เทววิทยาระบบ
มานูเอล เอเล. เกซอน

**มานูเอล ลุยส์ เกซอน อี โมลีนา** () หรือ **มานูเวล ลูวิส โมลีนา เคโซน** (; 19 สิงหาคม พ.ศ. 2421 – 1 สิงหาคม พ.ศ. 2487) เป็นรัฐบุรุษ ทหาร และนักการเมืองฟิลิปปินส์ที่ได้ดำรงตำแหน่งเป็นประธานาธิบดีฟิลิปปินส์ระหว่างปี พ.ศ. 2478–2487 เกซอนเป็นคนฟิลิปปินส์คนแรกที่ได้เป็นหัวหน้ารัฐบาลของฟิลิปปินส์ทั้งหมด (เมื่อเทียบกับรัฐบาลของรัฐฟิลิปปินส์ก่อนหน้านี้) และถือว่าเป็นประธานาธิบดีฟิลิปปินส์คนที่สองหลังจากเอมิลิโอ อากินัลโด (พ.ศ. 2442–2444) เขาเป็นชาวฟิลิปปินส์เชื้อสายสเปน โดยพ่อและแม่ของเขาเป็นเมสติโซ (ลูกครึ่งชาวพื้นเมืองกับชาวสเปน)

เกซอนเป็นประธานวุฒิสภาคนแรกที่ได้รับการเลือกตั้งจากการเลือกตั้งระดับชาติ และเป็นประธานาธิบดีคนแรกที่ดำรงตำแหน่งในการเลือกตั้งใหม่ (เป็นวาระที่สองต่อเนื่องมาจากการแก้ไขรัฐธรรมนูญปี พ.ศ. 2478) สำหรับการผลักดันรัฐบัญญัติฉบับที่ 184 เพื่อจัดตั้งสถาบันภาษาแห่งชาติและกำหนดภาษาประจำชาติของประเทศฟิลิปปินส์ เกซอนได้รับการติดยกย่องว่าเป็น *"บิดาแห่งภาษาประจำชาติ"* ของประเทศ

ในช่วงตำแหน่งประธานาธิบดีของเขา เกซอนจัดการปัญหาของชาวนาไร้ที่ดินในชนบท การตัดสินใจที่สำคัญอื่น ๆ ของเขา ได้แก่ การปฏิรูปการป้องกันประเทศของหมู่เกาะ การอนุมัติข้อเสนอแนะในการปฏิรูปของรัฐบาล การส่งเสริมการตั้งถิ่นฐานและการพัฒนาในมินดาเนา การจัดการกับการค้าประเวณีและการค้าแรงงานของฟิลิปปินส์ในต่างประเทศ ข้อเสนอสำหรับการปฏิรูปที่ดินและการต่อต้านการรับสินบน และการทุจริตภายในรัฐบาล เขาได้จัดตั้งรัฐบาลพลัดถิ่นขึ้นในสหรัฐอเมริกาหลังการปะทุของสงครามและการรุกรานของญี่ปุ่น

ในช่วงที่เขาพลัดถิ่นในสหรัฐอเมริกา เขาถึงแก่อสัญกรรมจากวัณโรคที่หมู่บ้านแซราแน็กเลก (Saranac Lake) ในนิวยอร์ก ศพของเขาถูกฝังอยู่ในสุสานแห่งชาติอาร์ลิงตันจนกระทั่งสิ้นสุดสงครามโลกครั้งที่สอง ศพของเขาจึงถูกย้ายไปที่กรุงมะนิลา สถานที่พักผ่อนสุดท้ายของเขาคือวงเวียนอนุสรณ์เกซอน (Quezon Memorial Circle) 

ในปี พ.ศ. 2558 คณะกรรมการมูลนิธิราอูล วัลเลินแบร์ย นานาชาติ ได้มอบรางวัลเหรียญวัลเลินแบร์ยให้แก่ประธานาธิบดีเกซอนและประชาชนชาวฟิลิปปินส์จากความพยายามช่วยเหลือเหยื่อพันธุฆาตชาวยิวในช่วงปี พ.ศ. 2480–2484 ประธานาธิบดีเบนิกโน อากีโนที่ 3 และมารีอา เซเนย์ดา เกซอน อาบันเซญญา ซึ่งมีอายุ 94 ปี และเป็นบุตรสาวของอดีตประธานาธิบดีได้รับมอบรางวัลแทน

## อ้างอิง


หมวดหมู่:ประธานาธิบดีฟิลิปปินส์
หมวดหมู่:นักการเมืองฟิลิปปินส์
หมวดหมู่:นักกฎหมายชาวฟิลิปปินส์
หมวดหมู่:รัฐมนตรีว่าการกระทรวงมหาดไทยฟิลิปปินส์
หมวดหมู่:ประธานวุฒิสภาฟิลิปปินส์
หมวดหมู่:บุคคลจากจังหวัดเกซอน
หมวดหมู่:บุคคลจากจังหวัดเอาโรรา
หมวดหมู่:ผู้ว่าราชการจังหวัดเกซอน
หมวดหมู่:ชาวตากาล็อก
หมวดหมู่:ชาวฟิลิปปินส์เชื้อสายจีน
หมวดหมู่:ชาวฟิลิปปินส์เชื้อสายสเปน
ภควา

**ภควา** ( ) (กัตตุการกเอกพจน์ของ ภควนฺตุ/ภควนฺตฺ (ลง -สิ วิภัตติ), จาก ภค + -วนฺตุ/-วนฺตฺ ปัจจัยในตทัสสัตถิตัทธิต) หรือ **ภควานฺ** (; ) เป็นสมัญญาของพระเจ้าในศาสนาแบบอินเดีย โดยพุทธศาสนิกชนใช้คำนี้หมายถึงพระพุทธเจ้า ชาวฮินดูลัทธิไวษณพใช้หมายถึงองค์อวตารของพระวิษณุ (เช่น พระกฤษณะ) ลัทธิไศวะใช้หมายถึงพระศิวะ แม้แต่ชาวฮินดูที่ไม่ได้บูชาเทพเจ้าองค์ใดโดยเฉพาะก็ใช้คำนี้หมายถึงพระเป็นเจ้าแบบนามธรรม โดยทั่วไปจึงแปลว่าคำนี้ว่า *พระผู้เป็นเจ้า*

ในศาสนาพุทธ มีการใช้คำนี้ในพระไตรปิฎกภาษาบาลีรวมทั้งคัมภีร์ชั้นหลังในเถรวาท มหายาน และวัชรยาน นิยมแปลเป็นภาษาไทยว่า*พระผู้มีพระภาค* ส่วนในศาสนาฮินดูไม่ปรากฏคำนี้ในคัมภีร์พระเวท แต่ใช้ในคัมภีร์ยุคหลัง เช่น ภควัทคีตา ปุราณะ เป็นต้น บางสำนักถือว่าคำนี้มีมีความหมายเหมือนกับ อีศวร เทวดา หริ ประภู และในบางลัทธิก็ใช้คำนี้เรียกอาจารย์ผู้นำลัทธิด้วย

## อ้างอิง
; เชิงอรรถ

; บรรณานุกรม

* 
* 

หมวดหมู่:พระพุทธเจ้า
หมวดหมู่:พระเป็นเจ้า
หมวดหมู่:คำและวลีภาษาบาลี
ปิ๊งรักสลับขั้ว

***ปิ๊งรักสลับขั้ว*** (), เป็นซีรีส์ที่ออกอากาศในไต้หวันเมื่อปี 2006 นำแสดงโดยเอลลา เฉินจาก S.H.E อู๋ จุนและจิโร่ หวังจากฟาเรนไฮต์ ซึ่งซีรีส์เรื่องนี้ ดัดแปลงมาจากมังงะเรื่องสับขั้วมาลุ้นรักที่เขียนโดย Hisaya Nakajō

ซีรีส์เรื่องนี้เคยนำมาฉายออกอากาศทางสถานีโทรทัศน์ไทยทีวีสีช่อง 3เมื่อปี 2008 และทางช่อง 3 เอสดีเมื่อปี 2017

หมวดหมู่:ละครโทรทัศน์ไต้หวัน
หมวดหมู่:ละครโทรทัศน์ไต้หวันในปี พ.ศ. 2549
หมวดหมู่:รายการโทรทัศน์ช่อง 3
คากิโงริ

**คากิโงริ** () เป็นของหวานญี่ปุ่นชนิดหนึ่ง ทำจากน้ำแข็งไส แต่งกลิ่นรสด้วยน้ำเชื่อมและสารให้ความหวานซึ่งมักจะเป็นนมข้นหวาน รสชาติที่เป็นที่นิยมได้แก่ รสสตรอว์เบอร์รี, เชอร์รี, เลมอน, ชาเขียว, องุ่น, เมลอน, "บลูฮาวาย", ลูกพลัมหวาน และน้ำเชื่อมไม่มีสี บางร้านมีสีสันให้เลือกอย่างหลากหลายโดยใช้น้ำเชื่อมสองชนิดขึ้นไป ในการเพิ่มความหวานให้คากิโงริ นิยมเทนมข้นหวานหรือนมระเหยราดด้านบนของน้ำแข็งไส

ของหวานชนิดนี้มีลักษณะใกล้เคียงกับน้ำแข็งไสที่ใส่ถ้วยโคน (snow cone) แต่มีข้อแตกต่างที่เด่นชัด กล่าวคือ เกล็ดน้ำแข็งของคากิโงรินั้นเป็นปุยนุ่ม เบา และฟูมากกว่า (คล้ายเกล็ดหิมะที่เพิ่งตกลงมาใหม่ ๆ) และมักจะใช้ช้อนตักกิน วิธีการทำคากิโงริแบบดั้งเดิมนั้นจะใช้เครื่องไสน้ำแข็งที่มีมือจับ ปั่นหมุนก้อนน้ำแข็งบนใบมีดสำหรับไส แม้ว่าเครื่องไสน้ำแข็งไฟฟ้าจะเป็นที่นิยมแพร่หลาย แต่ก็ยังสามารถพบเห็นร้านข้างทางที่ใช้เครื่องไสแบบมือหมุนอยู่ในฤดูร้อน

ในญี่ปุ่น นอกจากตามถนนหนทางแล้ว ยังมีการขายคากิโงริตามงานเทศกาล ร้านสะดวกซื้อ ร้านกาแฟ และร้านอาหาร ระหว่างช่วงเดือนในฤดูร้อนจะมีคากิโงริวางขายแทบทุกที่ บางร้านก็เสิร์ฟคากิโงริพร้อมไอศกรีมและถั่วแดงหวานหรือไข่มุก (เม็ดแป้งมันสำปะหลัง)

## อ้างอิง

หมวดหมู่:ขนมญี่ปุ่น
ริกก์ส คนมหากาฬ 2

**ริกก์ส คนมหากาฬ 2** () เป็นภาพยนตร์แอคชั่นสัญชาติอเมริกา ที่ฉายในปี ค.ศ. 1989 กำกับโดย ริชาร์ด ดอนเนอร์ นำแสดงโดย เมล กิ๊บสัน, แดนนี่ โกลฟเวอร์, โจ เพซซี่ , พัตซี่ เคนซิต, เดอร์ริค โอคอนเนอร์ และ จอสส์ อัคแลนด์. ภาพยนตร์เรื่องนี้เป็นภาคต่อของภาพยนตร์เรื่อง *[[ริกก์ส คนมหากาฬ]]* ภาพยนตร์เรื่องนี้มีภาคต่ออีกคือ *[[ริกก์ส คนมหากาฬ 3]]* ภาพยนตร์ดรื่องนี้เป็นภาพยนตร์ลำดับที่สองในภาพยนตร์ชุด ริกก์ส คนมหากาฬ

## เนื้อเรื่องย่อ
ภาพยนตร์เรื่องนี้กล่าวถึงตำรวจคู่หู กลับมาปฏิบัติหน้าที่ท้ามรณะ สุดระห่ำกันอีกครั้ง กับการปะทะกับองค์กรค้ายาเสพติดที่บงการโดยนักการเมืองใจโฉดแห่งอัฟริกาใต้

## นักแสดงนำ
*เมล กิ๊บสัน รับบท นักสืบมาร์ติน ริกก์ส
*แดนนี่ โกลเวอร์ รับบท นักสืบโรเจอร์ มาทัช
*โจ เพสซี่ รับบท ลีโอ เก๊ทส์
*จอส อัคแอนด์ รับบท อาร์เจน รุดด์
*เดอร์ริค โอคอนเนอร์ รับบท ปีเตอร์ ปอสเต็ตท์
*พัทซี่ เคนซิต รับบท ริก้า แวน แดน ฮาส์
*ดาลีน เลิฟ รับบท ทริช มาทอส
*สตีฟ คาฮาน รับบท กัปตันมาฟี่

## อ้างอิง

## แหล่งข้อมูลอื่น

* 
* 
* 
* 
* 

หมวดหมู่:ภาพยนตร์อเมริกัน
หมวดหมู่:ภาพยนตร์อเมริกันที่ออกฉายในปี พ.ศ. 2532
อ็อทโท สกอร์ทเซนี

**อ็อทโท โยฮัน อันโทน สกอร์ทเซนี** (; 12 มิถุนายน 1908 – 5 กรกฎาคม 1975) เป็นทหารชาวออสเตรียในหน่วยเอ็สเอ็ส มียศเป็นนายกองโทในหน่วยวัฟเฟิน-เอ็สเอ็สในสงครามโลกครั้งที่สอง ในช่วงสงคราม เขาได้มีส่วนร่วมในการปฏิบัติการ รวมทั้งภารกิจช่วยเหลือในการปลดปล่อยเบนิโต มุสโสลินี ผู้นำเผด็จการฟาสซิสต์อิตาลี ออกจากการถูกคุมขัง สกอร์ทเซนีได้นำปฏิบัติการไกรฟ์ซึ่งทหารเยอรมันได้แทรกซึมเข้าไปในแนวข้าศึกโดยใช้ภาษาและเครื่องแบบของฝ่ายข้าศึก สำหรับเรื่องนี้ เขาได้ถูกตั้งข้อหากล่าวหาจากศาลทางทหารที่ดัคเคาจากการละเมิดอนุสัญญานครเฮก ฉบับ ค.ศ. 1907 แต่ได้รับการปล่อยตัว ในช่วงท้ายสงคราม เขาได้มีส่วนร่วมในขบวนการทหารกองโจรคือ หน่วยมนุษย์หมาป่า

สกอร์ทเซนีได้หนีออกจากค่ายกักขังในปี 1948 ได้หลบซ่อนตัวอยู่ในฟาร์มที่ไบเอิร์นเป็นเวลา 18 เดือน จากนั้นเขาก็ได้ใช้เวลาอยู่ในกรุงปารีสและซัลทซ์บวร์คก่อนที่จะไปตั้งถิ่นฐานที่ประเทศสเปน ในปี 1953 เขาได้กลายเป็นที่ปรึกษาทางการทหารแก่ประธานาธิบดีมุฮัมมัด นะญีบ แห่งสาธารณรัฐอาหรับอียิปต์ และได้รับการคัดเลือกเป็นบุคลากรจากอดีตเจ้าหน้าที่ในหน่วยเอ็สเอ็ส-เวร์มัคท์ในการฝึกกองทัพอียิปต์ คอยให้คำแนะนำแก่ประธานาธิบดีญะมาล อับดุนนาศิร ในปี 1962 สกอร์ทเซนีได้รับเลือกจากสายลับมอสซาดให้มาปฏิบัติงานในหน่วยงานราชการ เขาได้ใช้เวลาอยู่ในประเทศอาร์เจนตินา ทำหน้าที่เป็นที่ปรึกษาให้แก่ประธานาธิบดีฆวน เปรอน และเป็นองครักษ์ให้แก่เอบา เปรอน สกอร์ทเซนีเสียชีวิตด้วยโรคมะเร็งปอด เมื่อวันที่ 5 กรกฎาคม 1975 ที่กรุงมาดริดในวัย 67 ปี 

## อ้างอิง
*Crutchley, Peter (December 30, 2014). "How did Hitler's scar-faced henchman become an Irish farmer?". BBC. Retrieved December 25, 2016.
*Otto Skorzeny, My Commando Operations: The Memoirs of Hitler's Most Daring Commando, p. 40
*"IU Southeast : Indiana University Southeast". Homepages.ius.edu. Retrieved 2016-12-25.
*Foley, Charles (1999). Commando Extraordinary: Otto Skorzeny. Cassel. p. 30. ISBN 0-304-35080-X.
*Wagner, Dieter; Gerhard Tomkowitz (1971). Anschluss: The Week Hitler Seized Vienna. St. Martin's Press. p. 170.

หมวดหมู่:นาซี
หมวดหมู่:บุคคลจากเวียนนา
หมวดหมู่:ทหารชาวเยอรมัน
หมวดหมู่:ทหารในสงครามโลกครั้งที่สอง
หมวดหมู่:เจ้าหน้าที่มอสซาด
ยุทธการที่อิเหลง (ค.ศ. 208)

**ยุทธการที่อิเหลง** () เป็นการต่อสู้ระหว่างขุนศึก ซุนกวน และ โจโฉ ในปี ค.ศ. 208 ในช่วงปลาย ราชวงศ์ฮั่นตะวันออก โดยสมรภูมิรบครั้งนี้เกิดขึ้นที่อิเหลงตำบลเล็ก ๆ ในเขตเมืองกังเหลงซึ่งอยู่ในเขตแดนของจังหวัด เกงจิ๋ว โดยเป็นการปะทะกันของกองทัพซุนกวนภายใต้การนำทัพของแม่ทัพใหญ่ **จิวยี่** และกองทัพโจโฉภายใต้การนำทัพของแม่ทัพใหญ่แห่งวุยก๊ก **โจหยิน**

จุดเริ่มต้นของสงครามครั้งนี้เกิดขึ้นภายหลังจากความพ่ายแพ้อย่างย่อยยับของโจโฉในยุทธการที่ผาแดงกองทัพโจโฉได้แตกกระสานซ่านเซ็นไปคนละทิศคนละทางซึ่งโจหยินได้คุมทหารม้าจำนวน 6,000 นายมารักษาเมืองกังเหลงจนเจอกับทัพของจิวยี่จำนวน 31,000 นายซึ่งมาตั้งค่ายพักอยู่ริมฝั่งด้านใต้ของ แม่น้ำแยงซี เพื่อดักโจมตีกองทัพโจโฉ

ขณะเดียวกันแม่ทัพที่ เล่าเจี้ยง ส่งมาช่วยโจโฉรบนามว่า **Xi Su** กลับไม่ชอบโจโฉและได้แปรพักตร์ไปรับใช้ซุนกวนโดยไม่มีการต่อสู้ต่อ กำเหลง รองแม่ทัพของจิวยี่เมื่อโจหยินเจอกับทัพของจิวยี่ก็ถูกโจมตีจนแตกพ่ายไปโจหยินนำทหารม้าที่เหลืออยู่ประมาณ 3,000 นายหนีกลับขึ้นไปทางเหนือ

หมวดหมู่:พ.ศ. 751
อิเหลง (ค.ศ. 208)
Compendium

**compendium หรือ บทสรุป** (พหูพจน์ : compendia) คือ การรวบรวมองค์ความรู้ที่สั้นกระชับได้ใจความ  อาจจะเป็นการสรุปงานชิ้นใหญ่ๆ   โดยส่วนมากแล้ว สิ่งที่สรุปจะเป็นความรู้ในสาขาที่จำเพาะ (เช่น อุทกธรณีวิทยา (hydrogeology), logology, มีนวิทยา (ichthyology), การสำรวจพันธุ์ไม้ท้องถิ่นสำหรับปลูก (phytosociology) or กีฏวิทยาเกี่ยวกับมด (myrmecology)       อย่างไรก็ตาม ก็มี compendium ที่สรุปความรู้ในสาขาทั่วไปที่ไม่ได้จำเพาะเจาะจงซึ่งเป็นความรู้ทั่วๆ ไปที่คนสนใจ  เรียกว่า สารานุกรม (encyclopedia) (อาจจะเรียกว่าเป็น a *compendium of all human knowledge*.)

คำว่า compendium นี้ มาจากคำในภาษาละติน "compenso" แปลว่า "เพื่อชั่งน้ำหนักร่วมกันหรือเพื่อให้สมดุล"

## Example
คัมภีร์ไบเบิล

## Reference

หมวดหมู่:งานอ้างอิง